钦定古今图书集成/明伦汇编/闺媛典/第055卷 > 董英妻丁氏
## 钦定古今图书集成/明伦汇编/闺媛典/第055卷 > 董英妻丁氏

按《汝州志》：丁氏，董英妻，坊廓里诸生丁亨女。正德辛
未，流贼猖獗，聚众号四十万，破宝丰。丁避密室。贼猝
至，碎其户，径入欲携之去。氏大骂曰：“狗贼勿无状，我
士人妻，岂受汝狗贼辱乎！”贼犹婉乞，欲其必从。氏愈
怒，挺立以所持剪刀刺贼。贼出七首拉其颈，氏以两
手进刀自断其头。贼怒未已，仍以大刀劈氏额，脑涂
于地。众卒悉惊，报贼首赵燧。燧方与群贼聚饮，大声
曰：“我自山东起兵以来，今七年矣，未闻有此。”遂统群
贼亲往吊之，具牲醴，作祭文罗拜，赠白金五锭，以资
殓葬。索元恶王昌，枭首于宣化坊下。遂下令凡士夫
之家，不许擅入，犯者立斩。以此阖邑儒家，俱得保全。
事闻，旌表。